Publication: Magyar Közlöny
Issue: MK-2009-164 (Year: 2009, Number: 164)
Era: 2004-2010
Section: Melléklet a 18/2009. (XI. 20.) KvVM rendelethez
Paragraph Index: 561

2. Természetvédelmi stratégiák – A természetközeli állapotban lévõ sztyeprétek beavatkozás nélküli fenntartása. – Cserjésedett sztyepréteken a cserjék visszaszorítása, a védett cserjefajok kímélete mellett. – Idegenhonos fajok (pl. akác) eltávolítása a gyepterületrõl. – A terület jelenlegi mûvelési ág szerinti használatának megtartása, a mûvelési ágtól eltérõ gazdálkodás tilalma. – A tervezési terület táji értékei védelmének biztosítása a tájkép-átalakítással járó tevékenységek teljes tiltásával. – A tervezési terület botanikai és zoológiai értékei széles körû feltárása. – A tervezési terület oktatási és bemutatási célú hasznosításának korlátozása. – A tervezési területen élõ és táplálkozó élõlények zavartalanságának biztosítása érdekében a tömegsportrendezvények megtiltása.

Source: https://magyarkozlony.hu/hivatalos-lapok/62af2d90dbee53ead102781720be51b16a432cfa/dokumentumok/2efe694e0a04c00d87cb71d1467eaaf0e706cc9d/letoltes